Aarhuus Stifts-Tidende, 1847-01-06
Ogsaa kjøbenhavnske Blade meddele nu, at Hs. M. Kongen har fra Nytaar af bevilget en anseelig Forhøielse af de ved de lærde Skoler i Danmark ansatte Rectorers, Overlæreres og Adjuncters Gageringer. Jfølge samme skulle Rectorerne fremtidigen gageres med 1500 til 2000 Rbd. aarlig, Overlærerne med 800 til 1200, og Adjuncterne med 5 til 700 Rbd. Som Valgcandidater for Østifternes Kjøbstæder til næstk. Stænder-Sexennium fremstiller Fædrelandet Følgende: Det første Kbst. District i Helsingøer har i de 3 sidste Sessioner været repræsenteret af Skibsklarerer Kirck. Vi kunde vel ikke fortænke den intelligente og livlige By i, om den muligt hellere ønskede at kunne sende en Deputeret, der kunde glimre mere som Taler; men den bør vel mindes, at den i det første Sexennium sendte en god Snakker, men just ikke nogen god Deputeret til Forsamlingen. Hr. Kirck er, som en ikke blot brav og oplyst, men tillige frisindet og selvstændig Mand, en Repræsentant, som det vilde være uret at vrage. Hans politiske Farve er reen og uforanderlig. Til Suppleantvalget ønskes Opmærksomheden henvendt paa Kom. Thune. Det andet Kbst. District, Roeskilde, Kjøge, Hillerød og Frederikssund, var sidst repræsenteret af Kom. Schou i Slagelse. Da denne hæderlige og anseete Mand saa meget desto sikkrere bør kunne ventes valgt. i det District, hvori han boer, som dets forrige Deputerede aldeles utvivlsomt ikke bør gjenvælges, saa gjælder det at søge en ny Deputeret, hvortil foreslaaes Kæmner Krog i Hillerød, Udg. af Frederiksborg Amtstidende, en ligesaa politisk dannet som frisindet og i sine Forhold uafhængig Mand. Det tredie Kbst. District, Holbek, Kallundborg og Nykjøbing, har hidtil været repræsenteret af Byfogden i Nykjøbing, Cancelliraad Bang. Uagtet denne, betragtet som Deputeret, vistnok staaer over sin Collega i Ringsted, saa skulde vi dog meget feile, om Distr. ikke med os var enigt i, at han ikke bør gjenvælges. Vi troe fremdeles, at vælgernes Øine især ere henvendte paa Boghandler Bertelsen i Holbek, der gjælder for en frisindet Mand. J Kjøbmand Lassen i Kallundborg eier Districtet endnu en anseet og dygtig Mand til Suppleant. Det 4de District, Ringsted, Sorøe, Slagelse, Corsøer og Skjelskøer, har hidtil ladet sig repræsentere af Justitsr. Harhoff i Ringsted, Regjeringens tro og underdanige Tjener, der betragter det som sin Embedspligt i Eet og Alt at holde paa det Bestaaende. En saadan Personlighed duer ikke til Deputeret; det strider imod den politiske Velanstændighed at kaare ham dertil. Vi tvivle ikke paa, at idetmindste de Byer i Districtet, som ikke umiddelbart ere underlagte Hr. Harhoffs og hans Patrons Søn, Amtmand Stemanns Myndighed, ogsaa fuldelig indsee dette og hidtil have skammet sig ved ham. Vi ville haabe, at de tillige ville indsee Nødvendigheden af, i Tide at enes om en anden Deputeret, og ikke, ved at splitte Stemmerne mellem Flere, paany gjøre det muligt for Hr. Harhoff at slippe ind. Om hans Efterfølger behøver man ikke at lede længe, da man i Kbm. Schou i Slagelse har en alt prøvet, respertabel Repræsentant. Til Suppleant turde Kom. Nagel i Skielskøer være meest at anbefale. Det 5te District, Nestved, Wordingborg, Præstø Storeheddinge og Stege, har hidtil været repræsenteret af Proc. Nye i Nestved, en Mand, der stedse med Jver har talt for Kjøbstæderne; men han er nu gammel, og ifølge hans ydre Vilkaar langtfra ikke uafhængig, hvorfor Distr. bør lade ham afløse, hvorved der ikke begaaes nogen Utaknemmelighed, da det blandt sine Valgbare tæller en Mand, der utvivlsomt har flere Fortrin. Denne Mand er Kammerraad Putfercken i Stege, Formand for Borgerrepr. sammesteds. Hans politiske Anskuelser ere bestemte, om end maadeholdne, hans Stilling er uafhængig, og han har ved fleersidig Virksomhed erhvervet sig megen Tillid og Anseelse. Det 6te District, Odense, har i det udløbne Sexennium havt en Repræsentant, der har kunne maale sig med de Ypperste i Forsamlingen, saavel i Talent som mangesidig Dannelse, og der findes, os vitterligt, Jngen i Districtet, der kan udholde nogen Sammenligning med ham. Det vilde derfor være ikke blot en Uret mod den Paagjældende, men en Skam for en saa oplyst og anseet By som Odense, om den ikke gjen valgte Kammerherre Abrahamson. Der ere flere, som beile til denne Plads, og vi bør derfor i Korthed sige vor Mening om dem, der ere nævnte som Saadanne. Den forrige Suppleant, Etatsraad Knudsen, antages med Hud og Haar at tilhøre det bureaukratisk-conservative Parti, Procurator Søren Hansen, der ved Thronskiftet fik en vis comisk Berømthed ved sine svulstige Taler, synes derved at have characteriseret sig tilstrækkeligt; Hr. Hansen til Kragsberg, nu Borgerrepræsentant i Odense, er vist nok en Mand af erkjendt frisindet Anskuelse; men til at concurrere med Abrahamson synes han for meget at savne Talent og borgerlig Anseelse. Endelig skal ogsaa Raadmand Ove Thomsen, der har mødt een Gang i Stænderne som Suppleant for det 7de Valgdistrict, aspirere til Deputeretpladsen for Odense. Uden egentlig at ville tilbagekalde den betingede Anbefaling, som vi engang medgave ham, eller frakiende ham Talent, maa vi dog tilstaae, at vor daværende Tillid til Hr. Ove Thomsens politiske Characteer og vor Tro paa hans Menings og Stillings Uafhængighed siden er betydeligt svækket, saa vi nu ikke tør tilraade de odenseeske vælgere at give ham deres Stemmer. Hellere troe vi med Hensyn til Suppleantvalget at burde henlede deres Opmærksomhed paa en dygtig og fædrelandsfindet fyensk Embedsmand, Pastor Leth i Middelfart. For det 7de District; Assens, Middelfart, Bogense og Kjerteminde, hverken kan eller vil der vistnok blive Spørgsmaal om nogen anden Deputeret, end den hæderlige Agent Bruun. Det 8de District Nyborg, Svendborg, Faaborg og Rudkjøbing, er ledigt, da Orla Lehmann dets forrige Deputerede, er valgt for Khvn. Da vi i Fyen Jngen kjende, om hvem der kan blive Spørgsmaal, troe vi at burde tilraade dette Districts Vælgere atter at vælge en Kjøbenhavner, nemlig Kammerassessor Muus, der er beslægtet med flere anseete fyenske Familier, og næppe kan være ubevandret i Provindsens Forhold. Han er en Mand med flere Kundskaber, en selvstændig, fast Characteer, og i en uafhængig Stilling. For det 9de District, Nakskov, Mariboe og Rødby, hvis hidtilv. Deputerede, Kbm. Sidenius, ikke ønsker at gjenvælges, foreslaaes Cand. juris Hother Hage, hvis Navn er Offentligheden hæderligt bekjendt; og til Suppleant Boghandler Thierry i Nakskov. J det 10de District, Saxkjøbing, Nysted, Nykjøbing og Stubbekjøbing, antage vi, at man med os vil være aldeles enige i at gjenvælge den frisindede, energiske og urokkelige Brændeviinsbrænder, J. Sidenius.